La Estraro volas tranĉi la salajrojn de la oficistoj de UEA venontjare, sed neniu decido pri buĝeto 2018 estis farita. Same oni ne decidis pri nova kotiza sistemo, nek pri nova strategia plano. Tiaj estas la nerezultoj de la dua komitata kunsido en Seulo.
#000001
La Komitato de UEA, kiu havis sian duan kunsidon vendrede matene la 28-an de julio en Seulo, ne akceptis la buĝeton proponitan de la Estraro. Anstataŭe oni komisiis al la Estraro reprepari ĝin ĝis la fino de oktobro kaj prezenti poste por reta voĉdonado.
#000002
Eĉ se la Komitato estus preta akcepti la buĝeton, ĝi ne povus sekve fari tion, se kontrolo de la kvorumo estus postulata, ĉar granda parto de la komitatanoj devis antaŭ la fino de la kunsido foriri al alia kunsido, pri korea unuiĝo, kiu posttagmeze okazis en la Korea parlamentejo. Kiam la kvorumo estis kontrolita post la decido resendi la buĝeton al la Estraro, montriĝis ke restis en la ejo nur 25 komitatanoj, dum 31 estus bezonataj por kvorumo.
#000003
La kritikoj rilate la buĝeton temis interalie pri la mono rezervita por la salajroj de la oficistoj. La buĝetpropono enhavas 10-procentan redukton ĉe tiu punkto. Akcepto de la redukto necesigus aŭ malaltigon de la salajroj aŭ malpliigon de la laborfortoj en la oficejo.
#000004
Komitatano Osmo Buller kontraŭis la proponon de la Estraro investi pli da mono en dungo de oficistoj en aliaj landoj kaj samtempe tranĉi ĉe la salajroj de la stabo en Roterdamo. Krome li proponis jam pli frue, en la komitata forumo pri kunordigo, ke oni reduktu la buĝeteron de movada evoluigo de 30.000 eŭroj al 20.000.
#000008
Fakte, la teksta klarigo de la buĝetpropono diras, ke “Subvencioj kovros kostojn precipe sub Aliaj Oficejoj kaj Movada Evoluigo”. Tamen tiam necesus aparte difini, ke se ne venos tiuj subvencioj, tiuj eroj de la buĝeto restu neplenumitaj.
#000009
La Komitato tamen nomumis novan elektokomision kaj akceptis ŝanĝojn en elekta regularo, tiel ke la elektoj povos okazi pli rapide. Ne plu necesas kandidatigo 120 tagojn antaŭ la kunsido, sed nur 60 tagojn. Krome la membroj de la elektokomisiono ne plu rajtos mem kandidati.
#000012
Per sekreta voĉdono al la elektokomisiono estis elektitaj Guy Matte (34 voĉoj por, neniu kontraŭ kaj du sindetenoj), Ileana Schrøder (28 por, 1 kontraŭ kaj 7 sindetenoj), Michael Boris Mandirola (28 por, 6 kontraŭ, 2 sindetenoj) kaj Didi Weidmann (22 por, 5 kontraŭ kaj 9 sindetenoj).
#000013
La tikla demando pri la rilatoj inter UEA kaj TEJO estis traktita mallonge, ĉar la laborgrupo kiu devis solvi la konflikton inter la du organizoj, kunvenis dum UK kaj trovis solvon al kelkaj sed ne ĉiuj problemoj.
#000017
Ankaŭ la novan strategian planon la Komitato traktos rete, ĉar dum la kongreso mankis tempo por tio. Krome mankis eĉ propono pri la plano, kvankam ĝi estis pli frue promesita de la Estraro.
#000019
En la unua kunsido estis elektita komisiono pri kongresa rezolucio, sed ĝi ne sukcesis ĝustatempe kunveni kaj trakti la rezolucion. La rezolucia propono aperis nur komence de la komitata kunsido kaj estis kaj enhave kaj lingve malklara. Ĉar la Komitato sekve ne povis decidi pri la rezolucio, ĝia fina akcepto estis lasita al Estraro de UEA.
#000020
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000021
Similas al infanĝardene, sed ne al grava internacia organizio. Estas bone, ke nur malmultaj eksteruloj komprenas Esperanton.
#000024
... Kaj la komitatanoj kiuj preferis sociumi en la korea parlamento anstataŭ kunsidi devus demandi sin ĉu ili vere volas esti komitatanoj.
#000028
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000036
Aliĝi al 400 aliaj abonantoj
#000040